“สุชาติ” เผยรถเมล์ 4,000 คัน ประกวดราคาเดือนพ.ค.นี้
ก.คมนาคม คาด จัดประกวดราคารถเมล์เอ็นจีวี 4,000 คันได้ในเดือน พ.ค. นี้
7 เม.ย. 2553

ก.คมนาคม คาด จัดประกวดราคารถเมล์เอ็นจีวี 4,000 คันได้ในเดือน พ.ค. นี้ 
นายสุชาติ โชคชัยวัฒนากร รมช.คมนาคม เปิดเผยว่า ขณะนี้ขั้นตอนโครงการเช่ารถเมล์ 4,000 คัน อยู่ระหว่างการนำรายงานเสนอให้คณะกรรมการ(บอร์ด) องค์การขนส่งมวลชนกรุงเทพ(ขสมก.) พิจารณา จากนั้นจะเสนอให้ครม.พิจารณา หากผ่านก็จะสามารถเปิดประกาศเชิญชวนเอกชนซื้อซองประกวดราคาโครงการภายในเดือนพ.ค.นี้
ทั้งนี้ หลังจากได้มีการตรวจสอบรายละเอียดของโครงการดังกล่าวทั้งหมดแล้ว คาดว่า จะสามารถตอบข้อสงสัยและแจกแจง ให้แก่สาธารณชนทราบได้ทุกเรื่อง  ที่ผ่านมา ขสมก.ได้ทำแบบสำรวจประชาชน ในกรุงเทพและปริมณฑล จำนวน 4,000 คน ปรากฏว่า มีประชาชนมากกว่า 80% ต้องการใช้รถเมล์ 4,000 คัน ซึ่งตนยืนยันว่า จะเปิดให้เอกชนเข้ามาแข่งขันประมูลโครงการอย่างเสรี